可達度十分高，方便輪椅使用者，係APM(地鐵A2出口)落地下過條馬路行2-3分鐘就到。環境舒適，座位充裕，牆上以麻繩製作出藝術裝飾，簡樸中帶藝術感，坐係度舒適嘅感覺完全掃走哂一星期嘅煩惱。試左個黑松露忌廉汁雜菌意大利粉($64)同黑松露原隻大蘑菇意大利飯($72)，仲係跟set，可以揀芝麻醬野菜沙律或者芝麻醬多士做頭盤，同埋跟一杯野飲，食物真材實料，驚喜嘅係個蘑菇意大利飯有兩隻超大蘑菇，仲好juicy，個人覺得十分抵食。